Diari Oficial de la Generalitat Valenciana


Sumari del DOGV 1013, del 24-02-1989 (1989/813213)

RESOLUCIÓ de 9 de febrer de 1989, del Director General de l'Institut Valencià d'Administració Pública, per la qual s'anuncia la celebració de cursos de formació per al proper trimestre.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1013

Data del DOGV
:   24-02-1989

Secció del DOGV
:   AUTORITATS I PERSONAL

Número del document
:   1989/813213


Data del document
:   09-02-1989

Organisme emissor


Tipus de document
:   Resolució

Correcció d'errades

Resolució de 9 de febrer de 1989, del Director General de l'Institut Valencià d'Administració Pública, per la qual s'anuncia la celebració de cursos de formació per al proper trimestre.  
L?Institut Valencià d?Administració Pública, tot complint el programa d'actuació per a 1989, anuncia per al trimestre vinent els cursos que segueixen:  
I. Curs de procediment administratiu per al grup D.  
II. Curs de formació general per al grup C.  
III. Curs de formació per a subalterns.  
IV. Curs de formació general per al grup A.  
V. Curs de perfeccionament per a administratius i auxiliars d'administració general de les corporacions locals valencianes.  
Els cursos programats, les característiques i continguts dels quals es detallen a l'annex, es faran d'acord amb les bases que segueixen:  
Primera. Sol·licituds. Els interessats hauran de formular sol·licitud mitjançant instància adreçada a l'Il·lm. Sr. Director General de l?Institut Valencià d?Administració Pública d'acord amb el model que figura al final d'aquesta convocatòria.  
Segona. Lloc de presentació d'instàncies. Les instàncies seran presentades a les secretaria generals de les respectives conselleries, als seus serveis territorials a Alacant, Castelló i a les secretaries de les corporacions locals on presten servei els interessats, o a l'Institut mateix.  
Les secretaries a mesura que reben les sol·licituds les trametran a l'Institut Valencià d?Administració Pública (carrer del Museu, 3, 46209 València) i, en tot cas, l'endemà del dia en què finalitzarà el termini de presentació.  
Tercera. Admissió. Als aspirants seleccionats se'ls notificarà personalment l'admissió i se'ls comunicarà el lloc concret de celebració del curs.  
Quarta. Certificats. Una volta finalitzat el curs es lliurarà el certificat d'assistència o d'aprofitament que corresponga, per a la qual cosa podran establir-se, si fa al cas, les proves escaients.  
Les faltes d'assistència, justificades o no, superiors al 10% de les hores lectives, motivaran la no expedició de cap certificat.  
ANNEX  
1. Curs de procediment administratiu per al grup D  
1. Objectiu. Formació teòrica i pràctica del personal al servei de la Generalitat Valenciana.  
2. Participants i criteris de selecció. Podrà participar en aquest curs el personal funcionari o contractat laboral fix al servei de la Generalitat Valenciana, pertanyent al grup D.  
El nombre màxim d'assistents al curs serà de 20 en cadascun dels llocs o en es farà el curs. Atés que el nombre d'assistents és limitat, la selecció es farà d'acord amb els criteris que segueixen:  
a) Ocupar un lloc de treball relacionat amb el contingut del curs.  
b) Antiguitat en el lloc de treball, per a la qual cosa caldrà presentar el certificat corresponent del temps de serveis prestats en llocs d'aquesta naturalesa.  
c) No haver realitzat cap curs de formació en aquest institut en els dos darrers anys.  
També es tindrà en compte que hi estiguen representades totes les conselleries.  
L?Institut Valencià d?Administració Pública, a la vista de les sol·licituds presentades elaborarà la llista definitiva de participants d'acord amb els criteris anteriors.  
3. Contingut. El contingut del curs és el següent:  
- Estudi i anàlisi de la Llei de Procediment Administratiu.  
- Realització de casos pràctics en aplicació de la Llei.  
4. Termini de presentació d'instàncies. Començarà el dia de la publicació d'aquesta resolució al Diari Oficial de la Generalitat Valenciana fins el dia 6 de març de 1989.  
5. Quota d'inscripció. Els aspirants admesos, abans d'iniciar-se el curs, hauran de justificar l'ingrés, per part dels organismes on presten serveis, dels drets d'inscripció que són de 6.000 pessetes, al c/c núm. 477.096.326.792.6230 de la Caixa d'Estalvis Provincial de València, a nom de Taxes IVAP, Conselleria d'Economia i Hisenda.  
En qualsevol cas, la inscripció no es considerarà ferma fins que no s'hauran abonat els drets de matrícula.  
6. Lloc i data de celebració. El curs se celebrarà a València, Alacant i Castelló, durant els dies 13 al 16 de març de 1989, en jornada de vesprada, amb una durada aproximada de 8 hores.  
II. Curs de formació general per al grup C  
1. Objectiu. Perfeccionar i actualitzar els coneixements teòrics i pràctics dels funcionaris de carrera al servei de la Generalitat Valenciana.  
2. Participants i criteris de selecció. Podrà participar el personal funcionari del grup C, sector administració general, que havent superat les proves d'habilitació convocades per resolució de 14 d'abril de 1986 no va realitzar curs de formació, d'acord amb la base 1.7 d'aquesta resolució; i també aquells funcionaris de carrera en actiu que no hagen realitzat un curs de formació general. Tindran preferència els primers sobre els segons.  
El nombre màxim d'assistents al curs serà de 40. Atés que el nombre d'assistents és limitat, la selecció es farà d'acord amb els criteris que segueixen:  
a) Respecte d'aquells que aprovaren les proves d'habilitació i no realitzaren curs selectiu de formació:  
- Tindran preferència aquells que obtingueren major puntuació en les proves d?habilitació celebrades al seu temps.  
b) Si quedava cap vacant, podran assistir els funcionaris de carrera en actiu que no hagen realitzat curs de formació general, per als quals s'aplicaran els criteris que segueixen:  
- No haver realitzat cap curs de formació en aquest institut en els dos darrers anys.  
- Antiguitat en el lloc de treball, per a la qual cosa s'haurà de presentar la certificació corresponent dels serveis prestats.  
També es tindrà en compte que hi estiguen representades totes les conselleries.  
L?Institut Valencià d?Administració Pública, a la vista de les sol·licituds presentades elaborarà la llista definitiva de participants d'acord amb els criteris anteriors.  
3. Contingut.  
Les matèries a impartir seran les següents:  
- Organització.  
1. Organització de les administracions públiques en general.  
2. Organització de la Comunitat Valenciana en particular.  
- Dret Administratiu.  
1. Conceptes generals de Dret Administratiu.  
2. Procediment administratiu.  
- Administració de personal.  
1. Personal al servei de les administracions públiques.  
2. Organització del personal al servei de l'administració de l?Estat.  
3. Organització de la Funció Pública Valenciana.  
4. Personal al servei de la Generalitat Valenciana.  
- Gestió financera.  
1. Pressupost.  
2. Pressupost de la Generalitat Valenciana.  
- Informació i atenció al públic, arxiu.  
4. Termini de presentació d'instàncies. Començarà el dia 1 de març fins el 15 del mateix mes.  
5. Quota d'inscripció. Els aspirants admesos, abans d'iniciar-se el curs, hauran de justificar l?ingrés, per part dels organismes on presten serveis, dels drets d?inscripció que pugen a 10.000 pessetes, en el c/c núm. 713.300.173.680.9685 de la Caixa d'Estalvis Provincial, a nom de Taxes IVAP, Conselleria d'Economia i Hisenda.  
En qualsevol cas, la inscripció no es considerarà ferma fins que no s'hagen abonat els drets de matrícula.  
6. Lloc i data de celebració. El curs se celebrarà a València, durant els dies 4 al 13 d'abril de 1989, en jornada de vesprada, amb una durada aproximada de 23 hores.  
III. Curs de formació per a subalterns  
1. Objectiu. Actualitzar i perfeccionar els coneixements teòrics i pràctics dels subalterns, atenent sobretot als aspectes de relacions humanes, seguretat i primers auxilis.  
2. Participants i criteris de selecció. Podran participar en aquest curs el personal funcionari o laboral fix del grup E al servei de la Generalitat Valenciana i de les entitats locals amb seu en aquesta comunitat.  
El nombre màxim d'assistents al curs serà de 20 en cadascuna de les províncies on se celebrarà. Atés que el nombre d'assistents és limitat la selecció es farà d'acord amb els criteris que segueixen:  
a) Antiguitat en el lloc de treball, per la qual cosa haurà de presentar la certificació corresponent del temps de serveis prestats en lloes d'aquesta naturalesa.  
b) No haver realitzat cap curs de formació en aquest institut en els dos darrers anys.  
També es tindrà en compte que hi estiguen representades totes les conselleries i el major nombre possible de corporacions locals.  
L?Institut Valencià d?Administració Pública, a la vista de les sol·licituds presentades elaborarà la llista definitiva de participants, d'acord amb els criteris anteriors.  
3. Contingut.  
Les matèries a impartir seran les següents:  
- Organització político- administrativa de la Comunitat Autònoma Valenciana.  
- Seguretat i higiene en el treball.  
- Relacions humanes en l'Administració.  
4. Termini de presentació d'instàncies. Començarà el dia 6 de març fins el 22 del mateix mes.  
5. Quota d'inscripció. Els aspirants admesos, abans d'iniciar-se el curs, hauran de justificar l?ingrés, per part dels organismes on presten serveis, dels drets d'inscripció, que són de 5.000 pessetes, al c/c núm. 239.537.722.676.1351 de la Caixa d'Estalvis Provincial de València, a nom de Taxes IVAP, Conselleria d'Economia i Hisenda.  
En qualsevol cas, la inscripció no es considerarà ferma fins que no s'hagen abonat els drets d'inscripció.  
6. Lloc i data de celebració. El curs se celebrarà a Alacant, Castelló i València, durant els dies 10 al 14 d'abril, en jornada de vesprada, amb una durada aproximada de 15 hores.  
IV. Curs de formació general grup A  
1. Objectiu. Perfeccionar i actualitzar els coneixements teòrics i pràctics dels funcionaris de carrera al servei de la Generalitat Valenciana.  
2. Participants i criteris de selecció. Podran participar en aquest curs el personal funcionari del grup A, sector administració general, que havent superat les proves d'habilitació convocades per resolució de 27 de maig de 1986, no realitzaren el curs de formació selectiu per trobar-se compresos en la disposició transitòria segona, punt segon, de la Llei 10/85 de la Funció Pública Valenciana, segons la base 8.10 de l?esmentada resolució; i també aquells funcionaris de carrera en actiu que no hagen realitzat curs de formació general. Tindran preferència els primers sobre els segons.  
El nombre màxim d'assistents al curs serà de 40. Atés que el nombre d'assistents és limitat, la selecció es farà d'acord amb els criteris que segueixen:  
a) Respecte d'aquells que aprovaren les proves d'habilitació convocades per resolució de 27 de maig de 1986 i no realitzaren curs de formació selectiu:  
- Tindran preferència aquells que obtingueren major puntuació en les proves d'habilitació celebrades al seu temps.  
b) Si quedava deserta cap vacant, hi podran assistir els funcionaris de carrera en actiu que no hagen realitzat curs de formació general, per als quals es tindran en compte els criteris següents:  
- No haver realitzat cap curs de formació en aquest institut els dos darrers anys.  
- Antiguitat en el lloc de treball, per a la qual cosa caldrà presentar la certificació corresponent del temps de serveis prestats en llocs d'aquesta naturalesa.  
També es tindrà en compte que hi estiguen representades totes les conselleries.  
L?Institut Valencià d?Administració Pública, a la vista de les sol·licituds presentades elaborarà la llista definitiva de participants, d'acord amb els criteris anteriors.  
3. Contingut. Les matèries a impartir seran les següents:  
- Teoria de l?organització.  
1. La planificació.  
2. La funció organització. La funció comandament.  
3. La coordinació.  
- Organització de les administracions públiques.  
1. Organització de les administracions públiques en general.  
2. Organització de la Comunitat Valenciana en particular.  
- Dret Administratiu.  
1. Conceptes generals de Dret Administratiu.  
2. Acte administratiu. Eficàcia. Validesa.  
3. Procediment administratiu.  
4. Forma de gestió dels serveis públics.  
- Contractació administrativa.  
1. Marc jurídic.  
2. Els contractes administratius.  
- Funció Pública.  
1. Marc jurídic de la Funció Pública en l'Administració de l?Estat, en l'Administració de la Generalitat Valenciana en l'Administració Local.  
2. Administració del personal al servei de la Generalitat Valenciana.  
- Economia pública i gestió econòmica.  
1. Hisenda pública de la Generalitat Valenciana.  
2. Teoria de la comptabilitat pública.  
3. El pressupost. Estructura. Execució i control.  
- Dret comunitari europeu.  
1. Organització i ordenament jurídic de la CEE.  
2. Relació, ordenament comunitari i estats membres.  
3. Fons estructurals.  
4. Acta única.  
Anàlisi sociològic de l?organització administrativa.  
1. El nivell polític, el nivell directiu i el nivell de gestió en l'administració.  
4. Termini de presentació d'instàncies. Començarà el dia 1 d'abril fins el dia 15 del mateix mes.  
5. Quota d'inscripció. Els aspirants admesos, abans d'iniciar-se el curs, hauran de justificar l?ingrés, per part dels organismes on presten serveis, dels drets d'inscripció que són de 15.000 pessetes al c/c núm. 170.103.039.305.4625 de la Caixa d'Estalvis Provincial de València, a nom de Taxes IVAP, Conselleria d'Economia i Hisenda.  
En tot cas, no es considerarà ferma la inscripció fins que no s'hagen abonat els drets d'inscripció.  
6. Lloc i data de celebració. El curs se celebrarà a València, durant els dies 24 d'abril al 19 de maig de 1989, en jornada de vesprada amb una durada aproximada de 49 hores.  
V. Curs de perfeccionament per a administratius i auxiliars d'administració general de les corporacions locals valencianes.  
1. Objectiu. Actualitzar i perfeccionar els coneixements teòrics i pràctics del personal al servei de les corporacions locals i, en especial, donar a conéixer les peculiaritats, competències, serveis i legislació pròpia de la Generalitat Valenciana.  
2. Participants i criteris de selecció. Podrà participar en aquest curs el personal funcionari o contractat laboral fix al servei de qualsevol corporació local, que ocupe llocs de treball d'administratiu o d'auxiliar d'administració general.  
El nombre màxim d'assistents al curs és de 40. Atés que el nombre d'assistents és limitat, la selecció es farà d'acord amb els criteris que segueixen:  
- Prestar serveis en municipis menors de 20.000 habitants o, en general, en corporacions locals menudes.  
- Antiguitat.  
- No haver realitzat cap curs de formació en aquest institut en els dos darrers anys.  
En qualsevol cas, es tindrà en compte que assistesca el major nombre de corporacions locals.  
L?Institut Valencià d?Administració Pública, a la vista de les sol·licituds presentades, elaborarà la llista definitiva de participants d'acord amb els criteris anteriors.  
3. Contingut. Les matèries a impartir seran les següents:  
I. Dret Constitucional, Autonòmic i Local.  
II. Procediment Administratiu, funcionament de les entitats locals i règim jurídic.  
III. Hisendes locals.  
IV. Funció Pública.  
V. Contractació béns i serveis.  
4. Termini de presentació d'instàncies. Hauran de ser presentades abans del 22 de maig de 1989.  
5. Quota d'inscripció. Els aspirants admesos, abans d'iniciar-se el curs, hauran de justificar l'ingrés, per part dels organismes on presten serveis, dels drets d'inscripció que son de 7.000 pessetes. al c/c núm. 758.925.346.001.5646 de la Caixa d'Estalvis Provincial de València, a nom de Taxes IVAP, Conselleria d'Economia i Hisenda.  
En qualsevol cas, no es considerarà ferma la inscripció fins que no s'hagen abonat els drets d'inscripció.  
6. Lloc i data de celebració. El curs se celebrarà a València, Castelló i Alacant, durant els dies 5 al 12 de juny de 1989, en sessions de mati i vesprada, amb la concreció horària que s?especificarà al començament del curs.  
València, 9 de febrer de 1989.- El Director General: Andrés Morey Juan.  
Sol·licitud d'inscripció  
Curs sol·licitat   
Data del curs localitat   
Sol·licitant  
1r cognom 2n cognom Nom   
antiguitat Grup NRP   
DNI te1f. oficial   
Funcionari contractat laboral habilitat altres   
Conselleria   
Unitat administrativa   
(Direcció General, Ser. Territ., Secret. Gen., etc.)  
Lloc de treball   
Data i signatura Autoritzat:  
de l'interessat El Director General  
 d de 198  
IL·LM. SR. DIRECTOR DE L'INSTITUT VALENCIÀ D'ADMINISTRACIÓ PÚBLICA.